|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

17 януари 2025 г.

**Клиентите на А1 ще продължат да използват висококачествени услуги без промяна на основната месечна такса през 2025 година**

* *Основните месечни такси за мобилни и фиксирани услуги на частните клиенти на А1 ще останат непроменени през 2025 г.*
* *Компанията ще продължи да инвестира в технологични иновации и подобряване на обслужването, за да гарантира най-доброто клиентско изживяване.*

На фона на динамичните икономически процеси и пазарни настроения А1 България взе решение да не увеличава основните месечни такси за мобилни и фиксирани услуги. Това се отнася за всички частни потребители, независимо от техния тарифен план.

В конкурентната среда А1 запазва своето предимство като оператор, който поставя клиентите на първо място и предлага качествени и надеждни услуги на добра цена. Частните потребители на мобилни услуги, телевизия и интернет ще могат да продължат да учат, да работят, да общуват и да се забавляват без промяна на основните месечни такси през годината.

А1 ще продължи да инвестира в технологични иновации и подобряване на обслужването, за да гарантира най-доброто клиентско изживяване. Компанията остава ангажирана с предоставянето на висококачествени и достъпни телекомуникационни решения, затвърждавайки своята роля като предпочитан оператор на българския пазар.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*